Un proxenet din Alba Iulia a fost condamnat la închisoare după ce a obligat o fată să se prostitueze, iar instanța i-a restituit prezervativele folosite.

Bărbatul a fost condamnat la șase ani și șase luni de închisoare pentru trafic de minori după ce a obligat o minoră în vârstă de 15 ani să se prostitueze într-un apartament pe care îl închiriase în Alba Iulia.

În aceeași sentință prin care a fost condamnat la închisoare, bărbatul a primit mai multe bunuri ce i-au fost confiscate în urma unor percheziții domiciliare, printre care și câte prezervative, unele dintre ele folosite, dar și gel lubrifiant.